شه‌فه‌ق نيوز/ دو سه‌رباز توركى وه‌ بوونه‌ى زوقم سه‌رده‌و گيان له‌ده‌سدان، ئه‌ويش له‌وه‌خت به‌شداريكردنيان له‌ كرده‌وه‌يگ سه‌ربازى له‌ ولايه‌ت تونجلى و يه‌يش تويڕه‌يى فريه‌يگ له‌لى كه‌فته‌و له‌بان ماڵپه‌ڕه‌يل په‌يوه‌ندى كۆمه‌ڵايه‌تى.
له‌ى باوه‌ته‌و، ماڵپه‌ڕ حوڕيه‌ت توركى وت: ئه‌و هه‌ردوگ سه‌ربازه‌ له‌وه‌خت به‌شداريكردن له‌ كرده‌وه‌يگ سه‌ربازێ دژ جه‌نگاوه‌ره‌يل پارت كارگه‌ره‌يل كوردستان له‌ئاكام زوقم فريه‌ سه‌رديگ گيان له‌ده‌سدانه‌.
جى باسه‌، ماڵپه‌ڕ حوڕيه‌ت يه‌يش ده‌رخست ك هه‌ردوگ سه‌ربازه‌گه‌ وه‌ كۆپته‌ر جيواز كريانه‌ ئه‌را چاره‌سه‌ر له‌ نه‌خوه‌شخانه‌، وه‌لێ هه‌ردوگيان گيان له‌ده‌سدانه‌ بڕ وه‌ چاره‌سه‌ر نه‌كردنه‌.
